Diari Oficial de la Generalitat Valenciana


Sumari del DOGV 7126, del 07-10-2013 (2013/9557)

RESOLUCIÓ de 19 de setembre de 2013, del director territorial d'Economia, Indústria, Turisme i Ocupació d'Alacant, per la qual s'amplia el termini de justificació de les ajudes relatives a assistències tècniques dirigides a cooperatives de treball associat i societats laborals, convocades per a l'exercici 2013.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7126

Data del DOGV
:   07-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9557


Data del document
:   19-09-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 19 de setembre de 2013, del director territorial d'Economia, Indústria, Turisme i Ocupació d'Alacant, per la qual s'amplia el termini de justificació de les ajudes relatives a assistències tècniques dirigides a cooperatives de treball associat i societats laborals, convocades per a l'exercici 2013. [2013/9557]  
Vista l'Orde 35/2012, de 22 de juny de 2012, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses (publicada en el DOCV 6812, 06.07.2012), la base 10.5 de la qual establix que no s'admetran en cap cas justificants presentats després del 31 d'octubre, i que preveu que, amb caràcter excepcional, l'òrgan concedent de cada una de les ajudes puga ampliar el termini, en els termes establits en la Llei General de Subvencions i les seues normes de desplegament, i en l'article 49 de la llei 30/1992, de 26 de novembre, de Règim Jurídic del les Administracions Públiques i del Procediment Administratiu Comú.  
Vista la Resolució de 2 de maig de 2013, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de les cooperatives i societats laborals per a l'any 2013, es publiquen les línies de crèdit i l'import global màxim destinat a finançar-les i s'establixen els terminis d'admissió de sol·licituds (DOCV 7030, 23.05.2013), modificada per Resolució de 13 de juny de 2013, del conseller d'Economia, Indústria, Turisme i Ocupació (DOCV 7051, 21.06.2013).  
Vist que amb data 19 de setembre de 2013 no s'ha notificat als sol·licitants les resolucions de concessió de les ajudes per a assistències tècniques per causes justificades i no imputables als beneficiaris de subvencions.   
Considerant que en la base 10.5 de l'Orde 35/2012 es fa expressa previsió per a poder ampliar el termini de justificació o concedir-lo per a correccions de justificacions defectuoses, en els termes establits en la Llei General de Subvencions i les seues normes de desplegament, sempre que l'endarreriment obeïsca a causes degudament justificades en l'expedient i no imputables al beneficiari de la subvenció.  
Atenent la competència per a resoldre el present expedient, actuant en exercici de la delegació establida en la lletra c) de l'apartat 1 de la base 7 de les reguladores d'estes ajudes, aprovades per l'esmentada Orde 35/2012, i de conformitat amb el que establix l'apartat 5 de la base 10 de la mateixa orde.  
Resolc ampliar el termini de justificació de les ajudes relatives a assistències tècniques convocades per a l'exercici 2013, que passa a finalitzar el pròxim 15 de novembre de 2013.   
  
Alacant, 19 de setembre de 2013.- El director territorial d'Economia, Indústria, Turisme i Ocupació, p. d. (Orde 35/2012, 22.06.2012, DOCV 6812, 06.07.2012): Rafael Muñoz Gómez.